
Lingua mirandesa 


Na Galipedia, a Wikipedia en galego. 


A lingua mirandesa ou mirandésü! é unha lingua 
románica do grupo asturleonés, falada no norte da 
Península Ibérica. É falada no Portugal nororiental, por 
unhas quince mil persoas, concretamente na vila e nas 
aldeas do concello de Miranda do Douro e en tres aldeas 
máis do concello de Vimioso, nun espazo de 484 km 2 , 
estendéndose a súa influencia por outras aldeas dos 
concellos de Vimioso, Mogadouro, Macedo de Cavaleiros 
e Braganza. 

Características 


O mirandés ten unha fonoloxía, morfoloxía e sintaxe 
distinta, e foi diferenciada polo menos dende a formación 
de Portugal (século XII). Ten as súas raíces do latín falado 
no norte da Península Ibérica. É un descendente da antiga 
lingua leonesa do norte da Iberia, o derradeiro remanente 
da antiga lingua do Reino de León, e atópase fortemente 
ligado á lingua leonesa moderna e á lingua asturiana. 
Porén, estas amálgamas do territorio español non 
afectaron o mirandés, o cal preserva distintas diferenzas 
lingüísticas tanto do portugués como do castelán. Tamén 
mantén unha forte ligazón co léxico dalgúns dialectos 
rexionais portugueses. 

No século XIX, José Leite de Vasconcelos, describiuno 
como «a lingua das granxas, do traballo, do fogar e do 
amor entre os mirandeses». Dende 1986/87 a lingua 
ensínase aos estudantes entre os dez e once anos de idade, 
volvendo así a rexurdir. 


Mirandés 

Falado en: Q Portugal 

Rexións: concellos de Miranda do Douro 

e Vimioso 

Total 5.000 falantes (15.000 contando 

de falantes: tamén os de segunda lingua) 


Familia: 


Indoeuropea 

Itálica 
Románica 
Itálo-occidental 
Occidental 
Galo-ibérica 
Ibero-románica 
Ibero-occidental 
Lingua asturleonesa 

Mirandés 


Estatuto oficial 


Lingua concello de Miranda do Douro 

oficial de: (Lei n.° 7/99 (https://dre.pt/appli 

cation/dir/pdflsdip/1999/01/024 

A00/05740574.PDF), de 29 de 
xaneiro de 1999) 

Regulado Anstituto de la Lhéngua 

por: Mirandesa 

Códigos de lingua 


ISO 639-1: -- 

ISO 639-2: mwl 

ISO 639-3: mwl (http://www.sil.org/iso63 
9-3/documentation.asp?id=mwl) 


SIL: MWL 







































Hoxe en día o mirandés retén pouco máis de 5.000 
falantes (podéndose elevar o número até os 15.000 se 
contamos aos que a teñen como segunda lingua) nas 
aldeas do concello de Miranda do Douro e nalgunhas 
aldeas orientais no concello de Vimioso, aínda que se 
pode atopar influencia noutras aldeas do concello de 
Vimioso e nos Concellos de Mogadouro, Macedo de 
Cavaleiros e máis Braganza. 



As principais diferenzas entre o mirandés (Portugal) e a 
lingua leonesa e asturiana (España) producíronse pola influencia da 
lingua dominante da rexión. O mirandés foi influenciado 
foneticamente e no seu léxico polo portugués, así como o leonés e o 
asturiano o foron polo castelán. Outra diferenza é que o mirandés e o 
leonés semellan ser moi conservadores, mentres o asturiano 
experimentou máis cambios. Estas linguas afírmanse como 
altamente relacionadas (especialmente o mirandés e o leonés, 
chamadas incluso co-linguas), sendo sen ningunha dúbida a mesma 
lingua no pasado. 


Placa de identificación dunha rúa, 
ee Genísio, co nome da rúa en 
mirandés e en portugués. 



As súas variantes dialectais 


Existen tres variantes dialectais da lingua mirandesa: 

■ O mirandés fronteirizo. 

■ O mirandés central. 

■ O mirandés sendinés. 

A maioría dos falantes do mirandés tamén falan portugués, e incluso 
castelán algúns deles. Picote ( Picuote ) é a única aldea basicamente 
monolingüe en mirandés, espertando o interese baixo novos 
informes feitos sobre ela nun país que é monolingüe en portugués. 



Placa de información, na Igrexa de 
Miranda do Douro, co texto en 
mirandés. 


Notas 


1. Definicións no Dicionario da Real Academia Galega (http://academia.gal/dicionario/-/termo/bus 
ca/mirandés) e no Portal das Palabras (http://portaldaspalabras.gal/dicionario/procura/mirandé 
s) para mirandés. 


Véxase tamén 


Outros artigos 

■ Casa de la Música Mirandesa 

■ Domingos Raposo 

Ligazóns externas 


Existe unha versión da 
j Wikipedia en Lingua 
mirandesa 



Commons ten máis 
contidos multimedia 
sobre: Lingua 
mirandesa 


Lingua e cultura mirandesa (en mirandés e portugués) (http://www.cm-mdouro.pt/pages/213) 












































Este artigo sobre lingüística é, polo de agora, só un bosquexo. Traballa nel (https://gl.wikipedia.o 
b rg/w/index.php?title=Lingua_mirandesa&action=edit) para axudar a contribuír a que a Galipedia 
mellore e medre. 

Existen igualmente outros artigos relacionados con este tema nos que tamén podes contribuír. 


Traído desde "https://gl.wikipedia.Org/w/index. php?t¡tle=Lingua_mirandesa&oldid=5518754" 


A última edición desta páxina foi o 10 de xullo de 2020 ás 07:50. 

Todo 0 texto está dispoñible baixo a jicenza Creative Commons recoñecemento compartir igual 3.0; pódense aplicar 
termos adicionais. Consulte os termos de uso para obter máis información. 

Wikipedia® é unha marca rexistrada da Wikimedia Foundation, Inc., unha organización sen fins lucrativos. 















